หากเรากินยาคุมแบบรายเดือนอยู่แล้ว แล้วเรากินยาคุมฉุกเฉินไปประจำเดือนจะมาตามยาคุมรายเดือนหรือยาคุมฉุกเฉินคะ
สวัสดีค่ะ งาน,หากทานยาคุมกำเนิดอยู่ และทานได้อย่างถูกต้องอยู่แล้ว คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น จึงไม่จำเป็นต้องทานยาคุมฉุกเฉินร่วมไปด้วย เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะสำหรับประจำเดือน หากเกิดทานยาคุมฉุกเฉินในช่วงที่ใกล้ถึงยาเม็ดแป้ง หรือใกล้ถึงช่วงที่เว้นระยะการทานยาคุม ก็อาจทำให้ประจำเดือนไม่มาได้ หรือหากทานยาคุมฉุกเฉินในช่วงที่กำลังทานยาเม็ดที่เป็นฮอร์โมนอยู่ ก็อาจทำให้เกิดเลือดออกกะปริดกะปรอยออกมาได้ หรืออาจไม่มีเลือดออกก็ได้ค่ะ